
ŠILUTĖS RAJONO SAVIVALDYBĖS ADMINISTRACIJOS
ŠVIETIMO, SPORTO IR KULTŪROS SKYRIUS

AIŠKINAMASIS RAŠTAS
DĖL SAVIVALDYBĖS TARYBOS SPRENDIMO „DĖL ŠILUTĖS RAJONO SAVIVALDYBĖS STRATEGINIŲ RENGINIŲ SĄRAŠO SUDARYMO IR FINANSAVIMO TVARKOS APRAŠO PATVIRTINIMO“ PROJEKTO

2026 m. spalio 1 d.

	1. Parengto projekto tikslai ir uždaviniai.

	[bookmark: _Hlk97021112] 1. Patvirtinti Šilutės rajono savivaldybės strateginių renginių sąrašo sudarymo ir finansavimo tvarkos aprašą (pridedama).
[bookmark: _Hlk47346354]2. Pripažinti netekusiu galios 2022 m. kovo 31 d. sprendimą  Nr. T1-969 „Dėl Šilutės rajono savivaldybės strateginių renginių finansavimo tvarkos aprašo patvirtinimo“ su visais jo pakeitimais.

	2. Kaip šiuo metu yra sureguliuoti projekte aptarti klausimai.

	Atsižvelgiant į Kontrolės ir audito rekomendacijas parengtas sprendimo projektas „Dėl Šilutės rajono savivaldybės strateginių renginių sąrašo sudarymo ir finansavimo tvarkos aprašo patvirtinimo“, kuriame nurodyta tvarka dėl naujų renginių pasiūlymų teikimo, renginių vertinimo kriterijų taikymo, strateginių renginių sąrašo trejiems metams sudarymo ir strateginių renginių datų tvirtinimo,  taip pat  savivaldybės biudžeto lėšų skyrimo tvarka. Apraše išsamiai reglamentuota išlaidų tinkamumo, atsakomybės, atsiskaitymo ir kontrolės tvarka. Projekte  įvardyta, kad Aprašo įgyvendinimo priežiūrą vykdys Kultūros poskyris. Lėšų panaudojimo finansinę kontrolę vykdys Šilutės rajono savivaldybės administracijos Centralizuotos buhalterijos skyrius. 

	3. Kokių pozityvių rezultatų laukiama.

	Bus užtikrinta svarbiausių tęstinių mėgėjų ar profesionalaus meno žanrų renginių plėtra, jų prieinamumas visuomenei, skatinamas pilietiškumas.
Kadangi strateginių renginių sąrašas bus sudaromas trejiems metams, organizatoriams užtikrinamas stabilumas. 
  Biudžetinės įstaigos privalės iš anksto tiksliai suplanuoti reikalingus asignavimus savo įstaigų biudžetuose ir numatyti vertinimo rodiklius.
  Nevyriausybinėms organizacijoms suteikiama teisinė galimybė pretenduoti į strateginių renginių statusą ir gauti tikslinį finansavimą strateginiams renginiams, patvirtintiems Savivaldybės tarybos sprendimu, organizuoti, o tai skatina bendruomeniškumą, NVO sektoriaus stiprėjimą ir didina kultūros paslaugų įvairovę savivaldybėje.
Nustatyta aiški atsiskaitymo tvarka ir apribojimai. Tai užtikrins, kad savivaldybės biudžeto lėšos bus naudojamos tikslingai ir tik pačiam renginiui organizuoti.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	  Neigiamų pasekmių nenumatoma. 

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	  Reikės pripažinti netekusiu galios 2022 m. kovo 31 d. sprendimą  Nr. T1-969 „Dėl Šilutės rajono savivaldybės strateginių renginių finansavimo tvarkos aprašo patvirtinimo“ su visais jo pakeitimais. Kultūros poskyris kasmet rengs Savivaldybės mero potvarkio projektą dėl konkrečių Strateginių renginių datų nustatymo.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles. 

	        Tikslinga.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	         Nėra.

	8. Projekto autorius ar autorių grupė.

	Parengė Vilma Griškevičienė, Šilutės rajono savivaldybės administracijos Švietimo, sporto ir kultūros skyriaus Kultūros poskyrio vedėja

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	   Strateginiai renginiai, renginių sąrašas, finansavimo tvarkos aprašas.

	10. Kiti, autorių nuomone, reikalingi pagrindimai ir paaiškinimai.

	Nėra.



Kultūros poskyrio vedėja                                                                              Vilma Griškevičienė



